सांसद ने समय पर पासपोर्ट नहीं बनने का मामला उठाया
बांसवाड़ा| सांसदमानशंकर निनामा ने लोकसभा में लोक महत्व का मामला उठाते हुए समय पर पासपोर्ट नहीं बनने पर जानकारी चाही।
उन्होंने लोकसभा महासचिव को लिखे पत्र में बताया कि देश से बाहर जाने के लिए पासपोर्ट पहचान का सबसे बड़ा प्रमाण पत्र है। कई बार छात्र-छात्राएं सिर्फ पासपोर्ट नहीं होने या समय पर अधिकारियों द्वारा पासपोर्ट नहीं बनाए जाने के कारण रोजगार के सुनहरे अवसर का लाभ नहीं उठा पाते हैं।
सांसद प्रतिनिधि पार्षद महेश तेली ने बताया कि सांसद मानशंकर निनामा ने ये मुद्दा टीएसपी क्षेत्र के सभी वर्गों के छात्र-छात्राओं को विदेशों में रोजगार के सुनहरे अवसर मिलने की स्थिति में निर्धारित समय सीमा में पासपोर्ट बने, इस बात को ध्यान में रखते हुए उठाया है।
hin_Deva hin_Deva hin_Deva hin_Deva